ที่ มท ๐๘10.8/ว กรมส่งเสริมการปกครองท้องถิ่น



ถนนนครราชสีมา กทม. ๑๐๓๐๐

พฤษภาคม 2565

เรื่อง เร่งรัดการใช้จ่ายและส่งคืนงบประมาณรายจ่ายประจำปีงบประมาณ พ.ศ. 2565 แผนงานยุทธศาสตร์  
 ส่งเสริมการกระจายอำนาจให้แก่องค์กรปกครองส่วนท้องถิ่น งบเงินอุดหนุนเฉพาะกิจที่จัดสรรให้แก่  
 เทศบาลตำบลและองค์การบริหารส่วนตำบล

เรียน ผู้ว่าราชการจังหวัด ทุกจังหวัด (ยกเว้นจังหวัดสมุทรปราการ)

อ้างถึง 1. หนังสือกรมส่งเสริมการปกครองท้องถิ่น ที่ มท 0810.8/ว 1533 ลงวันที่ 20 กรกฎาคม 2564

2. หนังสือกรมส่งเสริมการปกครองท้องถิ่น ที่ มท 0810.8/ว 1646 ลงวันที่ 2 สิงหาคม 2564

3. หนังสือกรมส่งเสริมการปกครองท้องถิ่น ที่ มท 0810.8/ว 2250 ลงวันที่ 1 ตุลาคม 2564

4. หนังสือกรมส่งเสริมการปกครองท้องถิ่น ด่วนมาก ที่ มท 0810.8/ว 672 ลงวันที่ 10 มีนาคม 2565

สิ่งที่ส่งมาด้วย 1. รายงานสถานะการใช้จ่ายงบประมาณรายจ่าย จำนวน 1 ชุด

2. แบบรายงานการส่งคืนงบประมาณ จำนวน 1 ชุด

ตามที่ กรมส่งเสริมการปกครองท้องถิ่นได้แจ้งจัดสรรงบประมาณรายจ่ายประจำปีงบประมาณ พ.ศ. 2565 แผนงานยุทธศาสตร์ส่งเสริมการกระจายอำนาจให้แก่องค์กรปกครองส่วนท้องถิ่น   
งบเงินอุดหนุนเฉพาะกิจ ให้องค์กรปกครองส่วนท้องถิ่น (เทศบาลตำบลและองค์การบริหารส่วนตำบล) ดำเนินการตามกระบวนการจัดซื้อจัดจ้างและการจัดหาพัสดุภาครัฐ ให้สามารถก่อหนี้ผูกพันและเบิกจ่ายงบประมาณแล้วเสร็จภายในปีงบประมาณ พ.ศ. 2565 ซึ่งได้กำหนดแนวทางการปฏิบัติในการบริหารงบประมาณงบเงินอุดหนุนเฉพาะกิจขององค์กรปกครองส่วนท้องถิ่น ประจำปีงบประมาณ พ.ศ. 2565   
ให้องค์กรปกครองส่วนท้องถิ่นดำเนินการก่อหนี้ผูกพันให้เสร็จสิ้นภายในไตรมาสที่ 2 หากรายการเงินอุดหนุนเฉพาะกิจที่เห็นว่าหมดความจำเป็นต้องใช้จ่าย ให้ส่งคืนงบประมาณมายังกรมส่งเสริมการปกครองท้องถิ่นภายในวันที่ 31 มีนาคม 2565 และกรณีที่ดำเนินการตามกระบวนการจัดซื้อจัดจ้างและการจัดหาพัสดุภาครัฐแล้วมีงบประมาณที่เหลือจ่ายจากการจัดซื้อจัดจ้าง หากมีความประสงค์ขอใช้งบประมาณเหลือจ่ายดังกล่าว   
ให้องค์กรปกครองส่วนท้องถิ่นจัดทำข้อมูลรายงานจังหวัดส่งให้กรมส่งเสริมการปกครองท้องถิ่นภายในวันที่   
29 เมษายน 2565 เพื่อให้จังหวัดและองค์กรปกครองส่วนท้องถิ่นใช้เป็นแนวทางปฏิบัติ ประกอบกับได้เร่งรัดการใช้จ่ายงบประมาณเงินอุดหนุนเฉพาะกิจให้เป็นไปตามเป้าหมายของมาตรการเร่งรัดการเบิกจ่ายงบประมาณและการใช้จ่ายภาครัฐ ประจำปีงบประมาณ พ.ศ. 2565 นั้น

กรมส่งเสริมการปกครองท้องถิ่นได้รวบรวมผลการใช้จ่ายงบประมาณรายจ่ายประจำปีงบประมาณ พ.ศ. 2565 แผนงานยุทธศาสตร์ส่งเสริมการกระจายอำนาจให้แก่องค์กรปกครองส่วนท้องถิ่น   
งบเงินอุดหนุนที่จัดสรรให้แก่เทศบาลตำบลและองค์การบริหารส่วนตำบล เงินอุดหนุนเฉพาะกิจที่มีลักษณะ  
เป็นรายจ่ายลงทุน ณ วันที่ 30 เมษายน 2565 พบว่าองค์กรปกครองส่วนท้องถิ่นยังมีการเบิกจ่าย  
งบเงินอุดหนุนเฉพาะกิจไม่เป็นไปตามเป้าหมายของมาตรการเร่งรัดการเบิกจ่ายงบประมาณและการใช้จ่ายภาครัฐ ประจำปีงบประมาณ พ.ศ. 2565 ดังนั้น เพื่อให้การใช้จ่ายและการบริหารงบประมาณรายจ่ายประจำปีงบประมาณ พ.ศ. 2565 งบเงินอุดหนุนเฉพาะกิจขององค์กรปกครองส่วนท้องถิ่นเป็นไปอย่างมีประสิทธิภาพ ขอให้จังหวัดดำเนินการ ดังนี้

/1. เร่งรัด...

1. เร่งรัดองค์กรปกครองส่วนท้องถิ่นเบิกจ่ายงบประมาณเงินอุดหนุนเฉพาะกิจให้เป็นไปตามเป้าหมายของมาตรการเร่งรัดการเบิกจ่ายงบประมาณและการใช้จ่ายภาครัฐ ประจำปีงบประมาณ พ.ศ. 2565   
ซึ่งกำหนดให้ไตรมาสที่ 3 เบิกจ่ายรวมไม่น้อยกว่าร้อยละ 46 และไตรมาสที่ 4 ไม่น้อยกว่าร้อยละ 75

2. ให้องค์กรปกครองส่วนท้องถิ่นที่ได้รับจัดสรรงบประมาณรายจ่ายประจำปีงบประมาณ พ.ศ. 2565 งบเงินอุดหนุนเฉพาะกิจ ซึ่งได้ดำเนินการตามกระบวนการจัดซื้อจัดจ้างและการจัดหาพัสดุภาครัฐจนถึงขั้นตอนการได้ตัวผู้รับจ้างและลงนามในสัญญาก่อหนี้ผูกพันแล้ว โดยมีงบประมาณเหลือจ่ายซึ่งไม่ประสงค์ขอใช้หรือขอใช้งบประมาณเหลือจ่ายไม่ทันภายในวันที่ 29 เมษายน 2565 ให้จังหวัดรวบรวมส่งคืนงบประมาณดังกล่าวให้กรมส่งเสริมการปกครองท้องถิ่น **ภายในวันที่ 30 มิถุนายน 2565** หากไม่ส่งคืนภายในระยะเวลาที่กำหนดให้ทำหนังสือชี้แจงเหตุผลเป็นรายโครงการ พร้อมทั้งบันทึกเหตุผลดังกล่าวลงในช่อง “หมายเหตุ”   
ในระบบสารสนเทศเพื่อการวางแผนและประเมินผลขององค์กรปกครองส่วนท้องถิ่น (e-Plan) เพื่อที่กรมส่งเสริมการปกครองท้องถิ่นจะได้ใช้ข้อมูลดังกล่าวประกอบการพิจารณาคำขอรับการสนับสนุนงบประมาณเงินอุดหนุนเฉพาะกิจขององค์กรปกครองส่วนท้องถิ่นในปีงบประมาณต่อไป และจะทำให้งบประมาณดังกล่าวถูกพับตก  
ที่จังหวัดทันทีเมื่อถึงวันสิ้นปีงบประมาณ

3. ให้จังหวัดกำชับองค์กรปกครองส่วนท้องถิ่นรายงานผลการดำเนินงานตลอดจน  
ปัญหาอุปสรรคในการดำเนินงาน ในระบบสารสนเทศเพื่อการวางแผนและประเมินผลขององค์กรปกครอง  
ส่วนท้องถิ่น (e-Plan) ทุกขั้นตอนอย่างต่อเนื่องไปจนกว่าการดำเนินการจะสิ้นสุด

รายละเอียดสิ่งที่ส่งมาด้วยปรากฏตาม QR Code ท้ายหนังสือนี้

จึงเรียนมาเพื่อโปรดพิจารณา

ขอแสดงความนับถือ

(นายประยูร รัตนเสนีย์)

อธิบดีกรมส่งเสริมการปกครองท้องถิ่น



https://shorturl.asia/oDtzC

กองพัฒนาและส่งเสริมการบริหารงานท้องถิ่น

ร.อสถ.....................................................

ผอ.กพส..................................................

ผอ.กง.กจ................................................  
นวผ.ชก..................................................  
นวผ.ชก..................................................

นวผ.ปก..................................................

กลุ่มงานส่งเสริมการกระจายอำนาจและการจัดทำงบประมาณเงินอุดหนุน

โทร. ๐ ๒๒๔๑ ๙๐๐๐ ต่อ 2332

โทรสาร ๐ ๒๒๔๑ ๖๙๕๖

ไปรษณีย์อิเล็กทรอนิกส์ saraban@dla.go.th